钦定古今图书集成/明伦汇编/闺媛典/第296卷 > 皇清二十九 > 粦氏女
## 钦定古今图书集成/明伦汇编/闺媛典/第296卷 > 皇清二十九 > 粦氏女

按《长清县志》：“粦氏女，户部主事赵野聘为后妻。野，西皋学士子也。女父宾叔，苏郡人，尝寓京师，会野丧偶，遂以女许焉。纳采甫毕，西皋病亡，野护丧归。既殡而野亦寝疾，亟遣迎氏，中途闻讣氏哭踊尽哀，卧守殡侧。其兄劝归再嫁，不从。日率童婢纺绩治生，邻里亲属罕见其面。年二十六终。”